Harald Skottene:

# FORSLAG TIL ÅRSPLANER

Fordi undervisningen blir organisert på forskjellig måte på ulike skoler, vil også årsplanene se forskjellige ut. Noen skoler driver periodeundervisning, andre har den organisert som fagdager jevnt ut over hele skoleåret. Organiseringen som ligger til grunn for forslagene nedenfor, er den tradisjonelle oppbyggingen med tre skoletimer á 45 minutter per uke.

Intensjonen med de tre forslagene vi presenterer, er å vise ulike veier gjennom stoffet og gi en didaktisk begrunnelse for disse måtene å disponere stoffet på. Forslagene er formet som enkle modeller med angivelse av tidsperiode, tema, relevante kompetansemål og henvisning til læreboka. Periodeangivelsene som er foreslått, må anses som omtrentlige, og de må tilpasses den enkelte skole ut fra plassering av ferier, heldagsprøver, prosjektuker og så videre. På høsten går det gjerne bort to uker og på våren 4 uker til ferier og heldagsprøver. Disse ukene er ikke regnet inn i planen. Elementer fra de ulike forslagene kan selvfølgelig også kombineres ut fra egne preferanser og etter hvilke valg man gjør i læreplanen.

I alle forslagene er det i tiden etter påskeferien, da mange skoler arrangerer heldagsprøver, satt av tid til repetisjon og eksamensforberedelser. Denne tiden kan selvfølgelig også brukes som en buffer hvis man ikke greier å følge planene helt underveis. Men siden kravet om *sluttkompetanse* stilles sterkere enn før Kunnskapsløftet, er det antagelig fornuftig å sette av tid til at elevene kan skaffe seg oversikt over *helheten* i faget, og da kan det også gis gode muligheter til å vurdere denne sluttkompetansen.

For lettere å kunne vise til hovedområder og kompetansemål i læreplanen, brukes denne nummereringen:

### A: Religionskunnskap og religionskritikk

*Mål for opplæringen er at eleven skal kunne*

1. gjøre rede for religionenes geografiske og demografiske utbredelse

2. presentere hovedtrekk ved religions- og livssynsmangfoldet i lokalsamfunnet og storsamfunnet i Norge, inkludert religion og livssyn i samiske samfunn

2. diskutere ulike religionsdefinisjoner

4. presentere og drøfte ulike dimensjoner ved religionene: lære, myter og fortellinger, ritualer, opplevelser, etikk, sosial organisering, kunst og materielle uttrykk

5. drøfte ulike former for religiøs søking i vår tid

6. gjøre rede for og vurdere ulike former for religions- og livssynskritikk

7. drøfte samarbeid og spenninger mellom religioner og livssyn og reflektere over det pluralistiske samfunnet som en etisk og filosofisk utfordring

### B: Islam og en valgfri religion

*Mål for opplæringen er at eleven skal kunne*

1. gjøre rede for hva som er det sentrale i religionen og drøfte viktige trekk i religionens etikk

2. tolke noen av religionens sentrale tekster

3. gjøre rede for ulike retninger i religionen

4. beskrive og analysere noen estetiske og rituelle uttrykk i religionen

5. drøfte religionens syn på kjønn og kjønnsroller

6. drøfte religionens syn på andre religioner og livssyn

7. sammenligne religionen med andre religioner og livssyn

### C: Kristendommen

*Mål for opplæringen er at eleven skal kunne*

1. gjøre rede for sentrale trekk i kristendommen

2. beskrive og reflektere over hovedtrekk i kristen etikk

3. tolke noen sentrale tekster fra Bibelen og kristen tradisjon

4. gjøre rede for eksempler på kontinuitet og forandring i kristendommens historie i og utenfor Europa

5. presentere to konfesjonelle utforminger av kristendommen i dag

6. beskrive og analysere noen estetiske og rituelle uttrykk i kristendommen

7. drøfte kristendommens syn på kjønn og kjønnsroller

8. drøfte kristendommens syn på andre religioner og livssyn

9. sammenligne kristendommen med andre religioner og livssyn

### D: Filosofi, etikk og livssynshumanisme

*Mål for opplæringen er at eleven skal kunne*

1. presentere noen sentrale temaer i europeisk filosofihistorie fra antikken til i dag

2. gjøre rede for noen hovedtanker hos to europeiske filosofer, en fra antikken og en fra nyere tid

3. gjøre rede for noen hovedtanker hos en kinesisk eller indisk filosof

4. forklare sentrale etiske begreper og argumentasjonsmodeller og gjenkjenne og vurdere ulike typer etisk tenkning

5. drøfte etiske verdier og normer knyttet til urfolks kulturer og tradisjoner

6. føre dialog med andre om aktuelle etiske spørsmål

7. gjøre rede for og drøfte sentrale trekk og dimensjoner ved livssynshumanismen

8. presentere hovedretninger innen norsk og internasjonal humanisme fra 1930-tallet til vår tid og diskutere likheter og ulikheter mellom de forskjellige retningene

9. drøfte syn på kjønn og kjønnsroller hos noen filosofer

## Årsplan 1

Prinsippet bak dette forslaget er å følge progresjonen i læreplanen, og dermed også gjøre et utvalg av stoffet i læreboka fra begynnelsen og utover. Mange elever og lærere vil trolig synes at dette er en naturlig framgangsmåte, og det er også gode faglige argumenter for den:

• Ved å starte med hovedområdet Religionskunnskap og religionskritikk får elevene et godt grunnlag for å arbeide med religionene i områdene B og C.

• Denne inngangen kan virke motiverende fordi de får anledning til å reflektere over hva religion er og hvilke roller den spiller i samfunnet og for den enkelte.

• Med grunnlag i religionene kan de så gå videre og studere filosofer og livssyn, og de kan bygge opp kompetanse for sammenligning.

• Etikken til slutt kan drøftes ut fra de verdier og normer elevene har møtt i ulike religioner og livssyn.

|  |  |  |  |  |
| --- | --- | --- | --- | --- |
| ANTALLUKER | TEMA | DATO | MÅL | LÆREBOK |
| 1 | Introduksjon av faget (Eksistensiell tilnærming og mål og metode i faget, ikke krav i læreplanen) |  |   | s. 10-11 og 49-54 |
| 1 | Hva er religion? |  | A3 | Kap. 1 |
| 1 | Religioner i verden og i Norge |  | A1–2 | Kap. 2 |
| 1 | Mer eller mindre religion? |  | A5–6 | Kap. 3 |
| 1 | Religionene i samfunnet |  | A7 | Kap. 4 |
| 1 | Religionenes dimensjoner |  | A4 | s.54–59 |
| 3 | Hinduisme eller buddhisme |  | B1–7 | Kap. 6 eller 7 |
| 4 | Islam |  | B1–7 | Kap. 8 |
| 7 | Kristendom |  | C1–9 | Kap. 9–14 |
| 2 | Hva er filosofi? |  | D1 | Kap. 15 |
| 2 | Viktige filosofer |  | D2–3 og 9 | Utvalg av kap. 16 |
| 2 | Humanisme som livssyn |  | D7–8 | Kap. 17 |
| 1 | Hva er etikk? |  | D4–5 | Kap. 18 |
| 1 | Etiske utfordringer |  | D6 | Utvalg av kap. 19 |
| 3 | Repetisjon og forberedelse til eksamen |  |   |   |

## Årsplan 2

Tanken bak dette forslaget er å komme raskere til behandlingen av selve religionene, for så å vende tilbake til de mer generelle religionsfaglige problemstillingene i hovedområdet Religionskunnskap og religionskritikk. Begrunnelsen for denne framgangsmåten er at elevene får bedre forutsetninger for å drøfte disse problemstillingene når de først har lært om de konkrete religionene.

En annen forskjell i forhold til årsplan 1 er at rekkefølgen på religionene er byttet om. Vi starter fortsatt med en av de indiske religionene hinduisme eller buddhisme, men tar så kristendommen før islam. Argumentet for dette er religionshistorisk: Når elevene får følge den historiske utviklingen fra kristendommen til islam, vil de kanskje skjønne dem begge bedre. Som en introduksjon til disse semittiske religionene, kan elevene evt. også lese deler av framstillingen om jødedommen under Til valg på elevnettstedet.

|  |  |  |  |  |
| --- | --- | --- | --- | --- |
| ANTALLUKER | TEMA | DATO | MÅL | LÆREBOK |
| 1 | Introduksjon av faget (Eksistensiell tilnærming og mål og metode i faget, ikke krav i læreplanen) |  |   | s. 10–11 og 49–54 |
| 1 | Hva er religion? |  | A3 | Kap. 1 |
| 1 | Religionenes dimensjoner |  | A4 | s. 54–59 |
| 3 | Hinduisme eller buddhisme |  | B1–7 | Kap. 6 eller 7 |
| 7 | Kristendom |  | C1–9 | Kap. 9–14 |
| 4 | Islam |  | B1–7 | Kap. 8 |
| 1 | Religioner i verden og i Norge |  | A1–2 | Kap. 2 |
| 1 | Mer eller mindre religion? |  | A5–6 | Kap. 3 |
| 1 | Religionene i samfunnet |  | A7 | Kap. 4 |
| 2 | Hva er filosofi? |  | D1 | Kap. 15 |
| 2 | Viktige filosofer |  | D2–3 og 9 | Utvalg av kap. 16 |
| 2 | Humanisme som livssyn |  | D7–8 | Kap. 17 |
| 1 | Hva er etikk? |  | D4–5 | Kap. 18 |
| 1 | Etiske utfordringer |  | D6 | Utvalg av kap. 19 |
| 3 | Repetisjon og forberedelse til eksamen |  |   |   |

## Årsplan 3

Strategien i dette forslaget er å *starte* med filosofidelen av faget, for så å ta religionsdelene etterpå. Poenget med denne tilnærmingsmåten er å vekke elevenes nysgjerrighet og åpne opp for refleksjoner om grunnleggende spørsmål som er behandlet i kapittel 15 i læreboka: Hva er virkelig? Hva kan vi vite? Hva er godt? Etter hvert kan en følge opp og se hva religionene svarer på disse og andre lignende spørsmål. Med en slik inngang tar en fagets eksistensielle dimensjon på alvor, og en kan kanskje også lettere få med seg de av elevene som eventuelt er skeptiske til religion i utgangspunktet.
 I hvilken rekkefølge en vil behandle religionsstoffet kan være en smakssak, men her er valgt metoden fra årsplan 2. Når elevene har drøftet filosofiske og etiske spørsmål en tid, er det kanskje best å komme raskest mulig i gang med religionene, og følgelig ta de generelle problemstillingene fra hovedområdet Religionskunnskap og religionskritikk til slutt. Ønsker man i stedet å følge rekkefølgen fra årsplan 1, er det selvfølgelig ikke noe i veien for det.

|  |  |  |  |  |
| --- | --- | --- | --- | --- |
| ANTALLUKER | TEMA | DATO | MÅL | LÆREBOK |
| 1 | Introduksjon av faget (Eksistensiell tilnærming og mål og metode i faget, ikke krav i læreplanen) |  |   | s. 10–11 og 49–54 |
| 2 | Hva er filosofi? |  | D1 | Kap. 15 |
| 2 | Viktige filosofer |  | D2–3 og 9 | Utvalg av kap. 16 |
| 2 | Humanisme som livssyn |  | D7–8 | Kap. 17 |
| 1 | Hva er etikk? |  | D4–5 | Kap. 18 |
| 1 | Etiske utfordringer |  | D6 | Utvalg av kap. 19 |
| 1 | Hva er religion? og Religionenes dimensjoner |  | A3–4 | Kap. 1 og s. 52–56 |
| 3 | Hinduisme eller buddhisme |  | B1–7 | Kap. 6 eller 7 |
| 7 | Kristendom |  | C1–9 | Kap. 9–14 |
| 4 | Islam |  | B1–7 | Kap. 8 |
| 1 | Religioner i verden og i Norge |  | A1–2 | Kap. 2 |
| 1 | Mer eller mindre religion? |  | A5–6 | Kap. 3 |
| 1 | Religionene i samfunnet |  | A7 | Kap. 4 |
| 3 | Repetisjon og forberedelse til eksamen |  |   |   |